open-index/open-wikipedia-markdown huggingface dataset:
Գամլա (կամուրջ)

**Գամլա կամուրջ** (, ), ամենահին կամուրջը Ումեոյում (Շվեդիա), որը պահպանվել է մինչև մեր ժամանակները։ Կապում է Ումելվեն գետի ափերը, երկարությունը 301 մետր է։

## Պատմություն
Երբ Ումեոյում կամուրջներ չկային, մարդիկ ձմռանը գետը հատում էին սառցե ճանապարհով, իսկ տարվա մյուս եղանակներին՝ լաստանավերով։

Ռուս-շվեդական պատերազմի ժամանակ ռուսական զորքերի կողմից քաղաքի երկրորդ գրավման ընթացքում՝ 1809 թվականին, զինվորները գերաններից լողացող կամուրջ են կառուցել։ Սակայն դրանից կարճ ժամանակ անց այն ավերվել է գարնանային վարարումից։

Ումելվենում գետի վրա կամուրջ կառուցելը երկար ժամանակ շատ թանկ գործ էր համարվում, սակայն Գուստավ Մունտեն 1856 թվականին նահանգապետի պաշտոնն զբաղեցնելուց հետո հետաքրրքվել է այդ հարցով։ Նա հանձնարարել է ուսումնասիրել, թե կամրջի կառուցումը որ մասում առավել հարմար կլինի, որպեսզի առաջարկներ պատրաստի շինարարության վերաբերյալ և հաշվարկի, թե որքան կարժենա շինարարությունը։ Որոնման աշխատանքները ցույց են տվել, որ ավերված կամրջին շատ մոտ տարածքը հարմար է կամուրջ կառուցելու համար։ Շինարարական նախագծի կանխատեսվող գումարը կազմում էր 65450 կրոն։ Լրացուցիչ ծախսերի հաշվառմամբ ընդհանուր արժեքը կազմում էր 86000 կրոն։

Կամուրջը բացվել է 1863 թվականին, և երկար ժամանակ այն վճարովի էր։ Շինարարությունից տասնամյակներ անց կամրջի փայտե մակերեսը վերանորոգվել է, իսկ 1894-1895 թվականներին այն փոխարինվել է պողպատով, որից հետո կամուրջը ստացել է այսօրվա տեսքը։

## Կամուրջն այսօր
Այժմ կամուրջը բաց է միայն հետիոտնի և հեծանվորդների համար։ 2013 թվականին կամրջի մաշվածություն է նկատվել, հնչել են վերակառուցման աշխատանքներ կատարելու կոչեր։

## Ծանոթագրություններ

Կատեգորիա:Շվեդիայի կամուրջներ
Տաոյուան

**Տաոյուան** (), քաղաք Թայվանի հյուսիս-արևմուտքում։ Ըստ վարչական բաժանման՝ Չինաստանի Հանրապետության հետ միասին հարակից տարածքի կազմում է հատուկ վարչական միավոր, միավոր ենթարկության քաղաք՝ Տաոյուան։

## Պատմություն
Քաղաքը կառուցվել է 18-րդ դարում հակկա ժողովրդի ուժերով։ Նրանք շրջակայքում տնկում էին դեղձի ծառեր և տարածքը կոչում էին «Տաո-ախ-յուան», որը նշանակում է «դեղձի այգի»։ Հետո այդ անվանումը վերափոխվեց «Տաոյուանի», և այդ անվան տակ քաղաքը հիշատակվում է Ցին կայսրությունում 1888 թվականին։ 1999 թվականին Չինաստանի Հանրապետության տեղական ինքնակառավարման մասին օրենքով Տաոյուան քաղաքը նախկան շրջանի տարածքի հետ ստացել է կենտրոնական ենթակայության հատուկ կարգավիճակ։

## Բնակչություն

## Տրանսպորտ
### Երկաթուղային տրանսպորտ
Տաոյուանով անցնում է երկաթուղային գիծ, որը կապում է Թայվանի հյուսիսային և հարավային մասերը։ Տաոյուան գավառում գտնվում է բարձր արագությամբ երկաթուղու կայարան, որից քաղաք կարելի է հասնել ավտոբուսով։

### Ավտոբուս
Տոյուանի ավտոբուսային երթուղիները կապում են շրջանի այլ քաղաքների, Թայվանի բոլոր խոշոր քաղաքների, ինչպես նաև արագընթաց երկաթուղու կայարանի և Տայվան Տաոյուանի միջազգային օդանավակայանի հետ։

### Տաոյուանի միջազգային օդանավակայան
Տաոյու միջազգային օդանավակայանը միչև 2006 թվականն ամենածանրաբեռնված օդանավակայանն էր։ Գոյություն ունեն երկու տերմինալներ, որոնք սպասարկում են միջազգային ռեյսեր։ Հաստատվել է մետրոյի արագ գծի կառուցման նախագիծը, որը միացնում է օդանավայականը Թայվանի մայրաքաղաքի հետ։

## Քույր քաղաքներ

## Տես նաև
* Չինաստանի Հանրապետության վարչական բաժանումներ

## Ծանոթագրություններ

Կատեգորիա:Թայվանի քաղաքներ
Անատոլի Կուզնեցով

**Անատոլի Կուզնեցով** (, ), ռուս դիվանագետ։

## Կենսագրություն
1970 թվականին ավարտել է ԽՍՀՄ արտաքին գործերի նախարարության Մոսկվայի միջազգային հարաբերությունների պետական ինստիտուտը։ 1970 թվականից զբաղվել է դիվանագիտական գործունեությամբ։ Տիրապետել է իսպաներեն և անգլերեն լեզուներին։ Պատմական գիտությունների թեկնածու։

* 1990-ից մինչև 1995 թվականը Իսպանիայում եղել է ԽՍՀՄ, իսկ հետո՝ Ռուսաստանի Դաշնության դեսպանության խորհրդական-դեսպանորդ։
* 1996 թվականից մինչև 1999 թվականը եղել է Ռուսաստանի Դաշնության արտաքին գործերի նախարարության եվրոպական երրորդ դեպարտամենտի տնօրենի տեղակալ։
* 1999 թվականի մարտի 9-ից մինչև 2001 թվականի հոկտեմբերի 11-ը Նիկարագուայում, Գոնդուրասում և Սալվադորում եղել է Ռուսաստանի Դաշնության արտակարգ և լիազոր դեսպան։
* 2001 թվականի հոկտեմբերի 11-ից մինչև 2006 թվականի հունվարի 31-ը Պերուում եղել է Ռուսաստանի Դաշնության արտակարգ և լիազոր դեսպան։
* 2006 թվականից մինչև 2011 թվականը եղել է Ռուսաստանի Դաշնության խորհրդի նախագահի խորհրդական։
* 2012 թվականից եղել է Ռուսաստանի պետական դումայի նախագահի տեղակալի խորհրդական։
Համարվել է Մոսկվայի միջազգային հարաբերությունների պետական ինստիտուտ դիվանագիտության ամբիոնի պրոֆեսոր, «VIGIL» միջազգային պարբերական խմբագրային խորհրդի նախագահ։

## Դիվանագիտական աստիճան
* 2-րդ դասի արտակարգ և լիազոր դեսպանորդ (1992 թվականի հունիսի 2)
* 1-ին դասի արտակարգ և լիազոր դեսպանորդ (2001 թվականի հունիսի 27)
* Արտակարգ և լիազոր դեսպան (2005 թվականի մարտի 5)

## Ծանոթագրություններ

## Արտաքին հղումներ
* Посол знает, что делать

Կատեգորիա:«Հայրենիքին մատուցած ծառայությունների համար» շքանշանի 2-րդ աստիճանի մեդալով պարգևատրվածներ
Կատեգորիա:Դիվանագետներ այբբենական կարգով
Կատեգորիա:Խորհրդային դիվանագետներ
Կատեգորիա:Մոսկվայի միջազգային հարաբերությունների պետական ինստիտուտի շրջանավարտներ
Կատեգորիա:Պատմական գիտությունների թեկնածուներ
Կատեգորիա:Ռուս դիվանագետներ
Նիկոլայ Կուդաշև

**Նիկոլայ Կուդաշև** (, ), ռուս դիվանագետ։

## Կենսագրություն
1981 թվականին ավարտել է ԽՍՀՄ արտաքին գործերի նախարարության Մոսկվայի միջազգային հարաբերությունների պետական ինստիտուտը և 1988 թվականին Հեռավոր Արևելքի ինստիտուտի ասպիրանտուրան։ 1981 թվականից զբաղվում է դիվանագիտական գործունեությամբ։

* 1981-1985 թվականներ՝ Սինգապուրում ԽՍՀՄ դեսպանության աշխատակից։
* 1992-1996 թվականներին Ֆիլիպիններում եղել է Ռուսաստանի Դաշնության դեսպանության աշխատակից։
* 1999-ից մինչև 2005 թվականը Հնդկաստանում եղել է Ռուսաստանի Դաշնության խորհրդական, ավագ խորհրդական, խորհրդական-դեսպանորդ։
* 2005 թվականից մինչև 2010 թվականը եղել է Ռուսաստանի Դաշնության րատաքին գործերի նախարարության նոր կանչերի և սպառնալիքների հարցերով դեպարտամենտի տնօրենի տեղակալ։
* 2010 թվականի օգոստոսի 27-ից մինչև 2015 թվականի մարտի 2-ը Ֆիլիպինների Հանրապետությունում և Պալաուի Հանրապետությունում եղել է Ռուսաստանի Դաշնության արտակարգ և լիազոր դեսպան։
* 2014 թվականի մարտի 14-ից մինչև 2015 թվականի մարտի 2-ը Միկրոնեզիայի Դաշնային Նահանգներում և Մարշալյան կղզիներում եղել է Ռուսաստանի Դաշնության արտակարգ և լիազոր դեսպան։
* 2015 թվականի մինչև 2017 թվականը եղել է Ռուսաստանի Դաշնության արտաքին գործերի նախարարության գլխավոր քարտուղարության տնօրենի տեղակալ։
* 2017 թվականի օգոստոսի 18-ից համարվում է Հնդկաստանում Ռուսաստանի Դաշնության արտակարգ և լիազոր դեսպան։

Ազատ տիրապետում է չինարենին ևանգլերենին։

## Դիվանագիտական աստիճան
* 1-ին դասի արտակարգ և լիազոր դեսպանորդ (2013 թվականի մայիսի 8)
* Արտակարգ և լիազոր դեսպան (2019 թվականի հունիսի 11)

## Ծանոթագրություններ

## Արտաքին հղումներ
* Посол знает, что делать

Կատեգորիա:Դիվանագետներ այբբենական կարգով
Կատեգորիա:Խորհրդային դիվանագետներ
Կատեգորիա:Մոսկվայի միջազգային հարաբերությունների պետական ինստիտուտի շրջանավարտներ
Կատեգորիա:Պատմական գիտությունների թեկնածուներ
Կատեգորիա:Ռուս դիվանագետներ
Կատեգորիա:Բարեկամության շքանշանի ասպետներ (Ռուսաստան)
Չինաստանի ազգային գրադարան

**Չինաստանի ազգային գրադարան**, Չինաստանի խոշորագույն գրադարանը։

## Պատմություն
Գրադարանը հիմնադրվել է 1909 թվականին  գահի և վերջին չինական արքայատոհմ Ցինի կառավարության համաձայնությամբ որպես «Մայրաքաղաքի ուսուցչական հաստատության գրադարան» ()։ Սինհայական հեղափոխությունից հետո՝ 1911 թվականին, «Մայրաքաղաքի ուսուցչական հաստատությունները» վերանվանվել են Պեկինի համալսարան, իսկ 1912 թվականի օգոստոսին գրադարանը փոխանցվել է կրթության նախարարությանը և բացվել այցելուների առաջ։ 1916 թվականին նրան են վերապահվել երկրի գլխավոր գրադարանի գործառույթները։ 1928 թվականին գրադարանը ստացել է ազգային գրադարանի կարգավիճակ։ 1998 թվականի դեկտեմբերին Պետական խորհուրդը հաստատել է գրադարանի՝ Չինաստանի ազգային գրադարան վերանվանվելը («Չժունգո գոցյազ տուշուգուան»)։
Չինաստանի Հանրապետության հռչակման պահին գրադարանային ֆոնդերն ունեցել են մեկուկես միլիոնից ոչ պակաս փաստաթուղթ։

## Այժմյան վիճակ
Չինաստանի ազգային գրադարանը հանդիսանում է ազգային համապարփակ գրադարան, հրապարակումների ազգային պահոց, գրադարանային ազգային կենտրոն, գրադարանաինֆորմացիոն և գիտատեխնոլոգիական ցանցի ազգային, ինչպես նաև զարգացման կենտրոն։

Գրադարանի ընդհանուր մակերեսը 170 000 մ2 է։ Տարածքով աշխարհի գրադարանների շարքում հինգերորդն է։ 2003 թվականի ավարտին գրադարանը ունեցել է 24 110 000 հատորների հարուստ հավաքածու և աշխարհի գրադարանների շաքում զբաղեցրել է հինգերորդ տեղը։ Հավաքածուն ունեցել է 270 000 հազվագյուտ և 1 600 000 հատոր հնագույն գիրք։

2010 թվականին գրադարանը տեղավորվել է երեք մասնաշենքերում։ Գլխավոր շենքը կառուցվել է 1987 թվականին։ Գրադարանի հին շենքը կառուցվել է 1931-1987 թվականներին, իսկ այժմ այնտեղ է տեղավորված գրադարանի հնագույն գրքերի բաժինը։ 2008 թվականի սեպտեմբերի 9-ին շահագործման է հանձնվել Գլխավոր շենքից հյուսիս գտնվող նոր մասնաշենքը, որը կառուցվել է 2003 թվականին (նախագծի հեղինակներն են Միխայել Ցիմերմանն ու Յուրգեն Էնգելը)։

Նոր մասնաշենքի 80,5 հազար մ2 ընդհանուր մակերեսում կարող են միաժամանակ սպասարկվել շուրջ 8 հազար ընթերցողներ։ Այժմ նոր մասնաշենքի հետ միասին գրադարանի ընդհանուր մակերեսը կազմում է 250 հազար մ2 տարածք, որով նա զիջում է միայն Ֆրանսիայի և ԱՄՆ-ի ազգային գրադարաններին։ Գլխավոր շենքը անվանվել է «Չինաստանի ազգային գրադարանի հարավային մաս», իսկ նոր մասնաշենքը՝ «Չինաստանի ազգային գրադարանի հյուսիսային մաս»։

Գրադարանն ունի չինական գրքերի և օտար լեզուներով նյութերի ամենամեծ հավաքածուն երկրում։ Այցելությունների համար  բաց է տարին 365 օր, իսկ օնլայն ծառայությունները հաղորդակցման տարբեր ուղիների միջոցով հասանելի են օրը 24 ժամ։

## Տես նաև
* Աշխարհի խոշորագույն գրադարանների ցանկ

## Ծանոթագրություններ

## Արտաքին հղումներ
* Պաշտոնական կայք
* Նոր մասնաշենք
* Չինաստանի ազգային գրադարան

Կատեգորիա:Ազգային գրադարաններ
Կատեգորիա:Գրադարաններ այբբենական կարգով
Վերադարձ (բանաստեղծություն)

**«Վերադարձ»** Եղիշե Չարենցի բանաստեղծություններից։ Հեղինակն այն գրել է 1918 թվականի հունիսին։

## Պատմություն
«Վերադարձ» բանաստեղծությունն առաջին անգամ տպագրվել է  Երևանում լույս տեսած «Հայաստանի Կոոպերացիա» երկշաբաթաթերթում՝ 1920 թվականի ապրիլի 15-ին՝ N 7-ի  227-230 էջերում, այնուհետև զետեղվել է Չարենցի երկերի ժողովածուի 1-ին հատորում։

Տպագրվում է Չարենցի երկերի ժողովածուի 1-ին հատորից։

Եղիշե Չարենցի անվան գրականության և արվեստի թանգարանի Գարեգին Լևոնյանի ֆոնդում պահպանվում է բանաստեղծության մեկ ինքնագիր։

## Ծանոթագրություններ

Կատեգորիա:Բանաստեղծություններ
Կատեգորիա:Եղիշե Չարենցի ստեղծագործություններ
Գիշերը ամբողջ հիվանդ, խելագար (բանաստեղծություն)

**«Գիշերը ամբողջ հիվանդ, խելագար»** Եղիշե Չարենցի բանաստեղծություններից։ Հեղինակն այն գրել է 1915 թվականին Կարսում։

## Պատմություն
Բանաստեղծությունն  առաջին անգամ «Որպես սկիզբ» խորագրի տակ «Ո՞վ կհանդիպի, ո՞վ կբարևի» և «Ես գալիս եմ ահա:- Նայեցե՛ք, նայեցեք» տողերով սկսվող բանաստեղծությունների հետ միասին  տպագրվել է Չարենցի երկերի ժողովածուի 1-ին հատորում։

Բանաստեղծությունը զետեղվել է Չարենցի երկերում։

Տպագրվում է երկերից։

## Ծանոթագրություններ

Կատեգորիա:Բանաստեղծություններ
Մուկկու Ռաջու

**Սագիրաջու Ռաջանմրաջու** (, ), հնդիկ պարուսույց և թելուգուական ֆիլմերի դերասան։ Նրա խաղացած դերերի քանակը հասնում է 100-ից 1000-ի։ 2008 թվականին 1940 Lo Ока Gramam ֆիլմում լավագույն դերի համար արժանացել է Nandi Nandi award-ի։

## Կենսագրություն
Մուկկու Ռաջուն ծնվել է 1931 թվականին՝ գյուղացիներ Թանդիր Բապիրաջուի և Սատյավաթամայի ընտանիքում։ 1941 թվականին հեռացել է դպրոցից՝ աջակցելով Սատյագրահի մարտավարությանը՝ դպրոցների բոյկոտի ձևով։ Ռաջուն կինոյի արդյունաբերությանը միացել է որպես խորեոգրաֆ, իսկ հետո դարձել դերասան։ Նա մեծ ժողովրդականություն է վայելել Ռ. Նարայանամուրտիի սոցիալական դրամաներում ունեցած դերերի շնորհիվ։ Մուկկու Ռաջուին կարելի է տեսնել ռեժիսորներ *Erra Sainyam-ի*, *Ore Rikshaw-ի* և *Cheemala Dandu-ի* գրեթե յուրաքանչյուր ֆիլմում։

Դերասանի նկարահանված ֆիլմերից ամենամեծ հիթը Սինգիտամա Շրինիվասա Ռաոյի «Մայուրի» ֆիլմն է։ Չնայած Մուկկու Ռաջուն հիմնականում խաղում էր էպիզոդիկ և երկրորդ պլանի դերեր, սակայն նրան մի քանի անգամ հրավիրել են որպես գլխավոր հերոս կամ չարագործ։ Այս դեպքերից մեկում ապագա խորեոգրաֆ և ռեժիսոր Պրաբու Դևան նշանակվել է նրա օգնական։

Ունենալով բազմակողմանի տաղանդ՝ Մուկկու Ռաջուն զբաղվել է պարեր, մարտական տեսարաններ բեմադրելով և գրել է սցենարներ։ Առնվազն երկու անգամ հանդես է եկել որպես պարային ֆիլմերի ռեժիսոր։ Քրտնաջան աշխատել է, դասավանդել պարողների և նույնիսկ իր գումարը ծախսել ուսման ընթացքում նրանց սատարելու համար, ինչի համար 2003 թվականին նրան շնորհվել է 10 հազար ռուփի։ Վերջին ամիսներին ունեցել է առողջական խնդիրներ։ Մուկկու Ռաջուն մահացել է հայրենի Չերկուվադա նահանգում, Արևելյան Գոդավարիի Ունդի կոմսությունում՝ 2014 թվականի հուլիսի 31-ին, 83 տարեկան հասակում։ Նա ուներ կին, երկու դուստր և մեկ որդի։ Նրա փեսաներից մեկը նույնպես կապված է թելուգու կինոարտադրության հետ։

## Ծանոթագրություններ

Կատեգորիա:Հնդիկ դերասաններ
Կատեգորիա:Պարուսույցներ
Կատեգորիա:Հնդիկ կինոդերասաններ
Կատեգորիա:Հնդիկ խորեոգրաֆներ
Կատեգորիա:Հնդիկ սցենարիստներ
Մայքլ Բոլթոն

**Մայքլ Բոլթոն** (` ծնունդով **Մայքլ Բոլոթին** (); )` ռուս-հրեական ծագումով ամերիկացի երգիչ, սպիտակ սոուլի ոճով դանդաղ սիրային բալլադների կատարող։

Բոլթոնը փոխել է իր ազգանվան գրությունը և ճանաչում ձեռք բերել 30 տարեկան հասակում` գրելով Լորա Բրենիգանի «How Am I Supposed to Live without You» հայտնի հիթը։ Հետագա մի քանի տարիների ընթացքում նա գրել է երգեր Շերի, Բարբարա Սթրեյզանդի և մի շարք այլ աստղերի համար։ Բոլթոնը համաշխարհային ճանաչման հասավ 1990-ականների եզրին` նվաճելով ամերիկյան չարտերի գագաթն ու ստանալով «Գրեմիի» մի քանի մրցանակներ` 60-ականների սոուլ-հիթերի ծածկավարկածների համար, ինչպիսին է «When a Man Loves a Woman»:

Չնայած արտիստի հիանալի ձայնային տվյալների` նրա վերաերգելու կախվածությունը  առաջացրեց սոուլ-երաժշտության պաշտողների զայրույթը։ Նրանք կոչ էին անում բոյկոտել նրա ստեղծագործությունները և լսել դասական հիթեր, այլ ոչ թե բոլթոնյան «ստրոկատը»։ Բոլթոնի վերջին խոշոր հիթը` «Said I Loved You… But I Lied» թողարկվել է 1994 թվականին, իսկ երկու ամիս անց նրա ստեղծագործականությունը աղմկալի դատավարության առարկա դարձավ։ Դատավարության ընթացքում հաստատվեց, որ նրա երգերից մեկի` «Love Is a Wonderful Thing» դրվել էր վաթսունականների դասական մեղեդի։
Վոկալ կատարումներից բացի` Բոլթոնը կիթառ է նվագում։ Հիմնականում նա օգտագործում է ակուստիկ կիթառ, սակայն վատ չի տիրապետում նաև էլեկտրակիթառ։

## Սկավառակագրություն
; որպես Michael Bolotin

* 1975: *Michael Bolotin*
* 1976: *Every Day Of My Life*
; Black Jack

* 1979: «Black Jack»
* 1980: «Worlds Apart»
; որպես Michael Bolton

* 1983: *Michael Bolton*
* 1985: *Everybody’s Crazy*
* 1987: *The Hunger*
* 1989: *Soul Provider*
* 1991: *Early Years*
* 1991: *Time, Love & Tenderness*
* 1992: *Timeless (The Classics)*
* 1993: *The One Thing*
* 1994: *Tribute to Elvis* (Կառլ Պերկինսոնի հետ)
* 1995: *Greatest Hits*
* 1996: *This Is The Time: The Christmas Album*
* 1997: *All That Matters*
* 1998: *My Secret Passion — The Arias*
* 1999: *Timeless: The Classics, Volume 2*
* 2001: *Love Songs*
* 2002: *Only A Woman Like You*
* 2003: *Vintage*
* 2005: *Til The End Of Forever*
* 2005: *To Love Somebody — The Best Of* (2 CD, Zeitraum: 1983—1999)
* 2006: *Bolton Swings Sinatra*
* 2009: *One World One Love*
* 2010: *Live At The Royal Albert Hall*
* 2011: *The Lonely Island – Jack Sparrow feat. Michael Bolton*
* 2016: The Lonely Island - 21 Incredible Thoughts  (feat. Michael Bolton & Mr. Fish)

## Ծանոթագրություններ

## Արտաքին հղումներ
* Официальный сайт Майкла Болтона

Կատեգորիա:20-րդ դարի ամերիկացի երաժիշտներ
Կատեգորիա:Billboard Hot 100-ը գլխավորած կատարողներ
Կատեգորիա:Columbia Records կատարողներ
Կատեգորիա:Concord Records կատարողներ
Կատեգորիա:Jive Records կատարողներ
Կատեգորիա:«Գրեմմի» մրցանակի դափնեկիրներ
Կատեգորիա:ԱՄՆ տենորներ
Կատեգորիա:ԱՄՆ փոփ-ռոք վոկալիստներ
Կատեգորիա:Ամերիկացի դերասաններ
Կատեգորիա:Ամերիկացի երգիչներ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի ռոք երգահաններ
Կատեգորիա:Էլիս կղզու Պատվավոր մեդալով պարգևատրվածներ
Կատեգորիա:Հրեա երգիչներ
Պրատիկ Բաբբար

**Պրատիկ Բաբբար** (, ), հնդիկ դերասան։

## Կենսագրություն
Պրատիկը ծնվել է Բոմբեյ քաղաքում դերասան Ռաջ Բաբբարի և նրա երկրորդ կնոջ՝ դերասանուհի Սմիթա Պատիլի ընտանիքում, որը մահացել է ծննդաբերությունից հետո։ Պրատիկին մեծացրել է մորական տատիկը։ Նրա խորթ մայրն իր հոր առաջին կինն է՝ Նադիրա Բաբբարը։ Պրատիկն ունի նաև խորթ եղբայր՝ Արյուն և քույր՝ Ջուհին, ովքեր նույնպես դերասաններ են։

Պրատիկը կարիերան սկսել է որպես ռեժիսորի օգնական՝ Պրահլադ Կակքարի գովազդով։  Այդ ընթացքում Բաբբարը նկարահանվել է մի քանի ընկերությունների համար նախատեսված գովազդային հոլովակներում, այդ թվում KitKat-ը;

Բաբբարն իր առաջին դերը խաղացել է Աամիր Խանի «Դու գիտե՞ս ...» ֆիլմում նկարահանված ռոմանտիկ կատակերգությունում՝ Իմրան Խան հետ։ Ֆիլմն առևտրային հաջողություն էր և դերակատարման համար ստացել է ժյուրիի հատուկ մրցանակ։

Երեք տարի անց նրա մասնակցությամբ լույս են տեսել մի քանի ֆիլմեր՝ «Մումբայի օրագրեր», որն առևտրային հաջողություն էր և արժանացել է քննադատների դրական գնահատականի, *Dum Maro Dum-*ը, որեղ գլխավոր դերում հանդես է եկել դերասանուհի Աբխիշեկ Բաչչանի հետ, այն նույնպես առևտրային հաջողություն էր։ 2012 թվականին թողարկվել է *Ekk Deewana Tha* ֆիլմը, որը հաջող թամիլական ֆիլմի ռեմիքս էր։ Մեկ տարի անց թողարկվել է ևս մեկ՝ Issaq կինոնկարը, որտեղ նա նկարահանվել է դեբյուտանտ Ամիրա Դաստուրի հետ։ 2015 թվականին թողարկվել է «Umrika» ֆիլմը, որտեղ հանդես է եկել գլխավոր դերում և հանդիսատեսի կողմից դրական գնահատականի արժանացել։

## Ֆիլմագրություն

## Ծանոթագրություններ

Կատեգորիա:21-րդ դարի դերասաններ
Կատեգորիա:Հնդիկ կինոդերասաններ
Վուդստոկ (Իլինոյս)

**Վուդստոկ** , քաղաք, որը գտնվում է ԱՄՆ-ի Իլինոյս նահանգի Մակհենրի շրջանում, Չիկագոյից 82 կմ հյուսիս-արևմուտք, բնակչությունն ըստ 2010 թվականի մարդահամարի տվյալների կազմում է 24.770 մարդ։

## Պատմություն
thumb|left|Վուդստոկի Մեյն սթրիթը () փոստային նամականիշի վրա (մոտ. 1910 թվական)
Նախ քաղաքը կոչվել է *Սենթրվիլ*։ 1843 թվականի հոկտեմբերի 4-ին այն ընտրվել է ԱՄՆ-ի շրջանային կենտրոն՝ Մակհենրի շրջանի կենտրոնում գտնվելու պատճառով։ 1845 թվականին այն վերանվանվել է Վուդստոկ։

## Աշխարհագրական դիրք
Վուդստոկի տարածքը կազմում է 35,04կմ², ամբողջ տարածքը գտնվում է ցամաքում։

## Բնակչություն
Ըստ 2010 թվականի մարդահամարի արդյունքների՝ քաղաքում բնակվում է 24.770 մարդ։

## Մշակույթ
Քաղաքը հայտնի է նրանով, որ այստեղ են անցկացվել երկու` «Ինքնաթիռով, գնացքով և  ավտոմեքենայով» (մի քանի տեսարան) և «Արջամկան օրը» (նկարահանման հիմնական հրապարակ) ֆիլմերի նկարահանումները։

### Արջամկան օր
Չնայած որ ըստ սյուժեի ֆիլմի գործողությունները տեղի են ունենում Պանկսատոնի քաղաքում, նկարահանման վայր թեև ոչ միանգամից, բայց ընտրվել է Վուստոկը

Քաղաքի որոշ վայրերում հուշատախտակներ են տեղադրվել ֆիլմի պատվին
thumb|left|200px|Ֆիլմի նկարահանումներին նվիրված հուշատախտակներից մեկը

thumb|left|200px|Ճանապարհային ցուցիչ, որը հայտնում է Վուդստոկ քաղաք մուտք գործելու մասին

## Ծանոթագրություններ

## Արտաքին հղումներ
* Real Woodstock — Tourism and Visitor Guides
* AV Club — «We visit the town that brought Groundhog Day to life»
* Midwest Living Magazine — «25 Weekend Getaways Near Chicago»
* History of Woodstock
* City of Woodstock official website

Կատեգորիա:1852 թվականին հիմնադրված բնակավայրեր
Կատեգորիա:Հյուսիսային Ամերիկայի բնակավայրեր
Կատեգորիա:Իլինոյսի քաղաքներ
Անդրեյ Կրուտկո

**Անդրեյ Կրուտկո** (, ), ռուս դիվանագետ, արտակարգ և լիազոր դեսպան, քաղաքական գիտությունների թեկնածու։

## Կենսագրություն
1979 թվականին ավարտել է ԽՍՀՄ արտաքին գործերի նախարարության Մոսկվայի միջազգային հարաբերությունների պետական ինստիտուտը։ 1979 թվականից զբաղվում է դիվանագիտական գործունեությամբ։

* 1979-1984 թվականներին Շրի Լանկայի, 1986-1990 թվականներին՝ Լյուքսեմբուրգի, 1990-1992 թվականներին՝ Բելգիայում ԽՍՀՄ դեսպանությունում զբաղեցրել է դիվանագիտական պաշտոններ։
* 1993 թվականից մինչև 1995 թվականը եղել է Ռուսաստանի Դաշնության արտաքին գործերի նախարարի տեղակալի քարտուղարության պետ, խորհրդական։
* 1995-ից մինչև 1999 թվականը Բելգիայում եղել է Ռուսաստանի Դաշնության դեսպանության խորհրդական։
* 1993-2003 թվականներին եղել է Ռուսաստանի Դաշնության արտաքին գործերի նախարարության ՆԱՏՕ-ի բաժանմունքի պետ։
* 2003 թվականից մինչև 2006 թվականը Թուրքմենստանում եղել է Ռուսաստանի Դաշնության դեսպանության խորհրդական-դեսպանորդ։
* 2003 թվականին ավարտել է Ռուսաստանի պետական ծառայության ակադեմիան։
* 2007-ից մինչև 2012 թվականը եղել է Ռուսաստանի Դաշնության արտաքին գործերի նախարարության ԱՊՀ երկրների չորրորդ դեպարտամենտի տնօրենի տեղակալ։
* 2012 թվականի հուլիսի 30-ից մինչև 2019 թվականի հունվարի 30-ը Կիրգիզիայի Հանրապետությունում եղել է Ռուսաստանի Դաշնության արտակարգ և լիազոր դեսպան։

## Դիվանագիտական աստիճան
* Արտակարգ և լիազոր դեսպան (2017 թվականի փետրվարի 10)։ Քաղաքական գիտությունների թեկնածու։

## Ծանոթագրություններ

## Արտաքին հղումներ
* Биография на сайте МИД РФ 
* Биография на сайте Посольства Российской Федерации в Киргизской Республике 
* Андрей Крутько на сайте russkg.ru   
* Андрей Крутько: «Мы еще недавно жили в одном государстве и потому рассматриваем граждан Кыргызстана, как своих братьев», www.news-asia.ru

Կատեգորիա:Դիվանագետներ այբբենական կարգով
Կատեգորիա:Խորհրդային դիվանագետներ
Կատեգորիա:Ռուս դիվանագետներ
Կատեգորիա:Մոսկվայի միջազգային հարաբերությունների պետական ինստիտուտի շրջանավարտներ
Կատեգորիա:«Հայրենիքին մատուցած ծառայությունների համար» շքանշանի 2-րդ աստիճանի մեդալով պարգևատրվածներ
Կատեգորիա:Բարեկամության շքանշանի ասպետներ (Ռուսաստան)
Կատեգորիա:Քաղաքական գիտությունների թեկնածուներ
Բորիս Կրասնիկով

**Բորիս Կրասնիկով** (, ), ռուս և խորհրդային դիվանագետ, արտակարգ և լիազոր դեսպան։

## Կենսագրություն
1958 թվականի ավարտել է Կիևի շինարարական և ճարտարապետական ազգային համալսարանը, Խորհրդային Միության կոմունիստական կուսակցության հասարակագիտական գիտությունների ակադեմիան և 1980 թվականի ԽՍՀՄ արտաքին գործերի նախարարության դիվանագիտական ակադեմիան։ Պատմական գիտությունների թեկնածու։ 1980 թվականից զբաղվել է դիվանագիտական գործունեությամբ։

* 1980 թվականի սեպտեմբերի 15-ից մինչև 1989 թվականի օգոստոսի 11-ը Գվինեայում եղել է ԽՍՀՄ արտակարգ և լիազոր դեսպան։
* 1992 թվականից մինչև 1994 թվականի սեպտեմբերի 13-ը Ղազախստանի Հանրապետությունում եղել է Ռուսաստանի Դաշնության արտակարգ և լիազոր դեսպան։
* 1995 թվականի մայիսի 12-ից մինչև 1999 թվականի սեպտեմբերի 14-ը Կենտրոնաաֆրիկյան Հանրապետությունում Ռուսաստանի Դաշնության արտակարգ և լիազոր դեսպան։

## Անձնական կյանք
Ամուսնացած է եղել, ունեցել է երեք դուստր։

## Դիվանագիտական աստիճան
* Արտակարգ և լիազոր դեսպան

## Ծանոթագրություններ

## Արտաքին հղումներ
* Посол знает, что делать

Կատեգորիա:Աշխատանքային կարմիր դրոշի շքանշանի ասպետներ
Կատեգորիա:Դիվանագետներ այբբենական կարգով
Կատեգորիա:ԽՄԿԿ անդամներ
Կատեգորիա:Խորհրդային դիվանագետներ
Կատեգորիա:Հայրենական պատերազմի 2-րդ աստիճանի շքանշանակիրներ
Կատեգորիա:Հոկտեմբերյան հեղափոխության շքանշանով պարգևատրվածներ
Կատեգորիա:Ռուս դիվանագետներ
Էդուարդ Կուզմին

**Էդուարդ Կուզմին** (, ), ռուս դիվանագետ։

## Կենսագրություն
1963 թվականին ավարտել է Լոմոնոսովի անվան Մոսկվայի պետական համալսարանը և 1991 թվականին ԽՍՀՄ արտաքին գործերի նախարաարության դիվանագիտական աշխատակիցների կատարելագործման կուրսերը։ 1963 թվականից զբաղվում է դիվանագիտական գործունեությամբ։ Տիրապետում է անգլերենին։ Դիվանագիտական գիտությունների թեկնածու։

* 1966-1990 թվականներ՝ ԽՍՀՄ Գերագույն Խորհրդի Նախագահության համակարգի աշխատակից։
* 1990-1991 թվականներին եղել է ԽՍՀՄ արտաքին գործերի նախարաարության աշխատակիցների կուրսերի մասնակից։
* 1991 թվականի փետրվարի 19-ից մինչև 1995 թվականի փետրվարի 28-ը Ուգանդայում եղել է ԽՍՀՄ, իսկ հետո՝ Ռուսաստանի Դաշնության արտակարգ և լիազոր դեսպան։
* 1995 թվականին եղել է Ռուսաստանի Դաշնության արտաքին գործերի նախարարության հատուկ հանձնարարությունների դեսպանորդ։
* 1995-ից մինչև 1996 թվականը եղել է Ռուսաստանի Դաշնության արտաքին գործերի նախարարության դիվանագիտական ակադեմիայի միջազգային իրավունքի ամբիոնի դոցնետ՝ միաժամանակ լինելով Մոսկվայի միջազգային համալսարանի պրոֆեսոր։
* 1996 թվականից մինչև 1997 թվականը եղել է Ռուսաստանի Դաշնության Պետական դումայի Դաշնային Ժողովի միջխորհրդային կապերի վարչության պետ։
* 1997 թվականից մինչև 1999 թվականը եղել է Դաշնության մարդկանց, խորհրդարանի և Ռուսաստանի Դաշնության հասարակա-քաղաքական կազմակերպությունների հետ կապերի դեպարտամենտի տնօրեն։
* 1997 թվականի նոյեմբերի 15-ից մինչև 1999 թվականի մարտի 29-ը եղել է Ռուսաստանի Դաշնության արտաքին գործերի նախարարության կոլեգիայի անդամ։
* 1999 թվականի մարտի 2-ից մինչև 2004 թվականի փետրվարի 17-ը Խորվաթիայում եղել է Ռուսաստանի Դաշնության արտակարգ և լիազոր դեսպան։
* 2004 թվականից մինչև 2012 թվականը եղել է Օ․ Ե․ Կուտաֆինի անվանՄոսկվայի պետական իրավաբանական համալսարանի պրոֆեսոր։

## Անձնական կյանք
Ամուսնացած է, ունի մեկ դուստր։

## Դիվանագիտական աստիճան
* Արտակարգ և լիազոր դեսպան (1995 թվականի սեպտեմբերի 21)

## Ծանոթագրություններ

## Արտաքին հղումներ
* Посол знает, что делать

Կատեգորիա:Դիվանագետներ այբբենական կարգով
Կատեգորիա:Ժողովուրդների բարեկամության շքանշանի դափնեկիրներ
Կատեգորիա:Իրավաբանական գիտությունների դոկտորներ
Կատեգորիա:Խորհրդային դիվանագետներ
Կատեգորիա:Մոսկվայի 850-ամյակի հուշամեդալով պարգևատրվածներ
Կատեգորիա:Մոսկվայի պետական համալսարանի իրավաբանական ֆակուլտետի շրջանավարտներ
Կատեգորիա:Ռուս դիվանագետներ
Միխայիլ Կարպով

**Միխայիլ Կարպով** (, ), ռուս դիվանագետ, 2-րդ կարգի արտակարգ և լիազոր դեսպան։

## Կենսագրություն
1972 թվականին ավարտել է ԽՍՀՄ արտաքին գործերի նախարարության Մոսկվայի միջազգային հարաբերությունների պետական ինստիտուտը։ 1972 թվականից զբաղվել է դիվանագիտական գործունեությամբ։ Տիրապետել է թամիլերեն և անգլերեն լեզուներին։

* 1995 թվականից մինչև 1999 թվականը Կարաչիում եղել է Ռուսաստանի Դաշնության գլխավոր հյուպատոս։
* 2000 թվականի նոյեմբերից մինչև 2002 թվականի օգոստոսը եղել է Ռուսաստանի Դաշնության Ասիայի երրրոդ դեպարտամենտի տնօրենի տեղակալ։
* 2002 թվականի հունիսի 19-ից մինչև 2004 թվականի հունիսի 24-ը Շրի Լանկայում եղել է Ռուսաստանի Դաշնության արտակարգ և լիազոր դեսպան։
* 2002 թվականի հուլիսի 2-ից մինչև 2004 թվականի հունիսի 24-ը Մալդիվների Հանրապետությունում եղել է Ռուսաստանի Դաշնության արտակարգ և լիազոր դեսպան։

## Դիվանագիտական աստիճան
* 2-րդ դասի արտակարգ և լիազոր դեսպանորդ

## Ծանոթագրություններ

## Արտաքին հղումներ
* Посол знает, что делать

Կատեգորիա:Դիվանագետներ այբբենական կարգով
Կատեգորիա:Խորհրդային դիվանագետներ
Կատեգորիա:Ռուս դիվանագետներ
Կատեգորիա:Մոսկվայի միջազգային հարաբերությունների պետական ինստիտուտի շրջանավարտներ
Ալեքսանդր Կասպարով

**Ալեքսանդր Կասպարով** (, ), ռուս դիվանագետ։

## Կենսագրություն
1970 թվականին ավարտել է ԽՍՀՄ արտաքին գործերի նախարարության Մոսկվայի միջազգային հարաբերությունների պետական ինստիտուտը։ 1970 թվականից զբաղվել է դիվանագիտական գործունեությամբ։ Տիրապետել է արաբերեն և ֆրանսերեն լեզուներին։

* 1970-1975 թվականներ՝ Ալժիրում ԽՍՀՄ դեսպանության աշխատակից։
* 1982-1986 թվականներին Բելգիայում եղել է ԽՍՀՄ դեսպանության աշխատակից։
* 1996 թվականից մինչև 2001 թվականը Կասաբլանկայում եղել է Ռուսաստանի Դաշնության գլխավոր հյուպատոս։
* 2005 թվականի հուլիսի 25-ից մինչև 2011 թվականի մարտի 15-ը Կենտրոնաաֆրիկյան Հանրապետությունում եղել է Ռուսաստանի Դաշնության արտակարգ և լիազոր դեսպան։

## Դիվանագիտական աստիճան
* 2-րդ դասի արտակարգ և լիազոր դեսպանորդ (1996 թվականի հոկտեմբերի 19)

## Ծանոթագրություններ

## Արտաքին հղումներ
* Посол знает, что делать

Կատեգորիա:Դիվանագետներ այբբենական կարգով
Կատեգորիա:Խորհրդային դիվանագետներ
Կատեգորիա:Մոսկվայի միջազգային հարաբերությունների պետական ինստիտուտի շրջանավարտներ
Կատեգորիա:Ռուս դիվանագետներ
Դերիլ Ջոնս

**Դերիլ Ջոնս** (անգլ. *Darryl Jones*, նաև հայտնի է որպես *The Munch*, ), ամերիկյան բաս կիթառահար։ Ջոնսը կարիերան սկսել է որպես սեսսիոն երաժիշտ, որտեղ ձեռք է բերել փորձ և վստահություն՝ նվագելով ջազ, բլյուզ և ռոք ամենահարգված կատարողների հետ։ 1993 թվականին *[[The Rolling Stones]]* խմբի հիմնական բասիստ Բիլ Ուայմենի հեռանալուց հետո Ջոնսն ընդունվել է որպես սայդմեն և մասնակցել է նրանց բոլոր ալբոմների կամ ելույթների ձայնագրությանը։

## Կենսագրություն
Ջոնսը ծնվել է 1961 թվականի դեկտեմբերի 11-ին Չիկագոյում։ Մանկության տարիներին նրա հայրը, անձամբ թմբկահար լինելով, լավ է վերաբերվել որդու՝ երաժշտությամբ տարված լինելուն և նրան սովորեցրել է կիթառ նվագել։ Դերիլի հարևանը, որ բասիստ էր, համոզել է նրան կիթառից անցնել բասի։

Ջոնսն ընդունվել է Հարավային Իլինոյսի Կարբոնդեյլի համալսարան, սակայն բաս կիթառ նվագելը չի թողել։ Երաժիշտ Վինս Ուիլբերն կրտսերը, որի հետ Ջոնսն առաջին անգամ նվագել է իր ստուդիական սեսիայում, ինչպես պարզվել է, եղել է հռչակավոր ջազմեն Մայլս Դևիսի ազգականը։ Նա Ջոնսին ասել է, որ Դևիսը նոր բասիստ է փնտրում և խորհուրդ է տվել նրան դիմել։ Այն բանից հետո, երբ Ջոնսը զանգահարել է Դևիսին, նա երիտասարդ բասիստին հրավիրել է շրջագայության և հանդես եկել որպես ուսուցիչ։ 1983 թվականին Ջոնսը պաշտոնապես ընդգրկվել է նրա խմբի կազմում։ Նա մասնակցել է Դևիսի երկու ալբոմների՝ *Decoy (1984) և You’re Under Arrest (1985*) ձայնագրություններին։

Դևիսի հետ աշխատանքը Ջոնսին համբավ է բերել ջազի սիրահարների շրջանում, և նա հնարավորություն է ստացել աշխատել այլ հայտնի ջազային երաժիշտների հետ, ինչպիսիք էին *Herbie Hancock's Headhunters-ը*, Մայք Ստերնը, Ջոն Սքոֆիլդը և *Steps Ahead-ը:* Նա նաև հանդես է եկել որպես սեսսիոն բասիստ այնպիսի ռոք և փոփ կատարողների մոտ, ինչպիսիք են Շերը, Սթինգը, Փիթեր Գեբրիելը, Մադոննան, Էրիկ Քլեփթոնը և Ջոան Արմեթրեյդինը։

Երբ *The Rolling Stones-ի* հիմնադիրներից մեկը՝ բասիստ Բիլ Ուայմանը, 1993 թվականին հեռացել է խմբից, Ջոնսը նրանց հետ սկսել է երկարաժամկետ համագործակցություն, որը շարունակվում է մինչ օրս։ Սկսած *Voodoo Lounge (1994)* ալբոմից՝ նա նվագել է բաս կիթառի պարտիաներ ռոլինգների բոլոր ալբոմներում և հաճախ հանդես է գալիս համերգների ժամանակ։ *Stones*-ի այլ սայդմենների՝ սաքսոֆոնահար Բոբի Քիսի և ստեղնահար Չակ Լիվելի նման Ջոնսի բեմական վարքագիծը և տեսքը աննկատ են, ինչի պատճառով նա մնում է խմբի հայտնի մասնակիցների ստվերում։ Նա ստանում է կայուն աշխատավարձ և չի մասնակցում խմբի՝ ելույթներից ու ձայնագրություններից ստացված և այլ եկամուտների բաժանմանը։

## Ծանոթագրություններ

## Արտաքին հղումներ
* A Basses — Darryl Jones Signature Series Bass
* Ջոնսի պաշտոնական կայքը

Դերիլ Ջոնսի մասին հոդվածներ *Bassplayer.com* կայքում 
* Goldsher, Alan (2005 թվականի օգոստոս). «Darryl Jones Stone Unturned». *Bass Player*
* Coryat,Karl. (2003 թվականի փետրվար) «Darryl Jones on Playing with the Rolling Stones, Sting, and Miles Davis — to Name a Few». *Bass Player*.
* Jisi, Chris. (2000 թվականի հունվար) «Darryl Jones: Like A Rolling Stone». *Bass Player*.
* Wissmann, Chris (1996). «Former SIU Student Playing Bass for Rolling Stones ». «Nightlife

Կատեգորիա:Ամերիկացի բաս կիթառահարներ
Վլադիսլավ Մասլեննիկով

**Վլադիսլավ Մասլեննիկով** (, ), ռուս դիվանագետ։

## Կենսագրություն
1991 թվականին ավարտել է ԽՍՀՄ արտաքին գործերի նախարարության Մոսկվայի միջազգային հարաբերությունների պետական ինստիտուտը։ 1991 թվականից զբաղվում է դիվանագիտական գործունեությամբ։ Տիրապետում է ֆրանսերեն, հոլանդերեն և անգլերեն լեզուներին։

* 1992-1996 թվականներ՝ Հարավաֆրիկյան Հանրապետությունում եղել է Ռուսաստանի Դաշնության դեսպանության աշխատակից։
* 1997-2000 թվականներին եղել է Ռուսաստանի Դաշնության արտաքին գործերի նախարարի քարտուղարության աշխատակից։
* 2000-ից մինչև 2004 թվականը եղել է Եվրոպական Համայնքների Ռուսաստանի մշտական ներկայացչության աշխատակից։
* 2004 թվականի մինչև 2008 թվականը եղել է Ռուսաստանի Դաշնության արտաքին գործերի նախարարության գլխավոր քարտուղարության աշխատակից։
* 2008-2011 թվականներին Նիդեռլանդներում եղել է Ռուսաստանի Դաշնության դեսպանության խորհրդական-դեսպանորդ։
* 2011 թվականից մինչև 2019 թվականը եղել է Ռուսաստանի Դաշնության արտաքին գործերի նախարարության եվրոպական համագործակցության դեպարտամենտի տնօրենի տեղակալ։
* 2019 թվականի հուլիսի 1-ից Չեռնոգորիայում համարվում է Ռուսաստանի Դաշնության արտակարգ և լիազոր դեսպան։

## Դիվանագիտական աստիճան
* 2-րդ դասի արտակարգ և լիազոր դեսպանորդ (2011 թվականի սեպտեմբերի 6)

## Ծանոթագրություններ

## Արտաքին հղումներ
* Посол знает, что делать

Կատեգորիա:Դիվանագետներ այբբենական կարգով
Կատեգորիա:Խորհրդային դիվանագետներ
Կատեգորիա:Ռուս դիվանագետներ
Կատեգորիա:Մոսկվայի միջազգային հարաբերությունների պետական ինստիտուտի շրջանավարտներ
Сладкая жизнь (ալբոմ)

***«Сладкая жизнь»*** («Քաղցր կյանք»), ռուսական *[[IC3PEAK]]* խմբի երրորդ ստուդիական ալբոմ։ Թողարկել է 2017 թվականի նոյեմբերի 3-ին։ Խմբի առաջին ռուսալեզու ալբոմը, որի վրա է *«Зеркало»* *Boulevard Depo*-ի հետ ֆիթը։ *«Грустная сука*» երգի համար նկարահանվեց տեսահոլովակ։

Այս ալբոմի թողարկումից հետո փոխվեց նաև խմբի ոճաձևը, հնչողությամբ մոտենալով թրեփին ու ժամանակակից հիփ հոփին։ Կոլտայի գրախոս Սերգեյ Մեզենովը նշել է, որ «ալբոմը, տեղերով վստահ պատասխան է հանդիսանում *Gazelle Twin*-ին, այլ տեղերով էլ հիշեցնում է *Bumble Beezy»*։ *The Flow* և *Buro 24/7* պորտալները ավելացրեցին ալբոմը 2017 թվականի լավագույն ալբոմների ցանկի մեջ։ The Flow կարդացողների մեջ քվեարկության արդյունքում, *«Cладкая жизнь»* համարվեց տարվա լավագույն էլեկտրոնային ալբոմ։

## Ալբոմի ձայնագրման ընթացքի մասին
IC3PEAK․

### Ինչու՞ խումբը որոշեց ռուսերեն երգել

## Կոմպոզիցիաների ցանկ

## Ձայնագրման կազմ
* Անաստասիա Կրեսլինա (վոկալ) (1-9)

### Հրավիրված արտիստ
* *Boulevard Depo (4)*

## Ծանոթագրություններ

## Արտաքին հղումներ

Կատեգորիա:2017 ալբոմներ
Կատեգորիա:Ալբոմներ այբբենական կարգով
Կատեգորիա:Անգլալեզու ալբոմներ
Կորեայի ազգային գրադարան

**Կորեայի ազգային գրադարան** (), Հարավային Կորեայի գլխավոր գրադարանը, որը գտնվում է երկրի մայրաքաղաք Սեուլում։ Հիմնադրվել է 1945 թվականին։ Գրադարանային ֆոնդը պարունակում է ավելի քան 7 միլիոն միավոր, այդ թվում 1 միլիոն հատոր գիրք օտար լեզուներով։ Գրադարանի հավաքածուի որոշ գրքեր ընդգրկված են «Հարավային Կորեայի ազգային հարստությունների» ցուցակում։

1974 թվականին գրադարանը Սոգոնդոնից տեղափոխվել է Նամսանդոն շրջան, 1988 թվականին՝ Պանպխոդոն (Սեուլի Սոչհոգու շրջան)։ 1991 թվականին գրադարանի կառավարումը կրթության նախարարությունից փոխանցվել է մշակույթի նախարարությանը։

2007 թվականին Կորեայի ազգային գրադարանի հովանավորությամբ բացվել է էլեկտրոնային ծառայություն, որը հանրային թվայնացված գրադարան է։

## Տես նաև
* Չինաստանի ազգային գրադարան
* Ալժիրի ազգային գրադարան

## Ծանոթագրություններ

## Արտաքին հղումներ
* Պաշտոնական կայք 
* Национальные библиографии: прошлое, настоящее, будущее - корейский опыт

Կատեգորիա:Ազգային գրադարաններ
Կատեգորիա:Գրադարաններ այբբենական կարգով
Ալեքսանդր Մարյասով

**Ալեքսանդր Մարյասով** (, ), ռուս դիվանագետ։

## Կենսագրություն
1969 թվականին ավարտել է ԽՍՀՄ արտաքին գործերի նախարարության Մոսկվայի միջազգային հարաբերությունների պետական ինստիտուտը և 1984 թվականին ԽՍՀՄ արտաքին գործերի նախարարության դիվանագիտական ակադեմիան։ 1969 թվականից զբաղվում է դիվանագիտական գործունեությամբ։ Տիրապետում է պարսկերեն և անգլերեն լեզուներին։ Պատմական գիտությունների թեկնածու։

* 1990-1991 թվականներ՝ եղել է Ռուսաստանի Դաշնության արտաքին գործերի նախարարության Մերձավոր Արևելքի երկրների վարչության խորհրդական։
* 1991-1992 թվականներին եղել է Ռուսաստանի Դաշնության արտաքին գործերի նախարարության Մերձավոր Արևելքի երկրների բաժանմունքի վարիչ
* 1992 թվականից մինչև 1994 թվականը Աֆղանստանում եղել է Ռուսաստանի Դաշնության դեսպանության խորհրդական։
* 1994-1997 թվականներին Իրանում եղել է Ռուսաստանի Դաշնության գլխավոր հյուպատոս։
* 1997 թվականից մինչև 1999 թվականը եղել է Ռուսաստանի Դաշնության արտաքին գործերի նախարության Ասիայի երրրոդ դեպարտամենտի բաժանմունքի պետ։
* 1999 թվականից մինչև 2001 թվականը եղել է Ռուսաստանի Դաշնության արտաքին գործերի նախարության Ասիայի երրորդ դեպարտամենտի տնօրենի տեղակալ։
* 2001 թվականի փետրվարի 8-ից մինչև 2005 թվականի մայիսի 30-ը Իրանում եղել է Ռուսաստանի Դաշնության արտակարգ և լիազոր դեսպան։
* 2005 թվականից մինչև 2010 թվականը եղել է Ռուսաստանի Դաշնության արտաքին գործերի նախարության Ասիայի երկրորդ դեպարտամենտի տնօրեն։
* 2010 թվականի փետրվարի 3-ից մինչև 2014 թվականի օգոստոսի 25-ը Թաիլանդում եղել է Ռուսաստանի Դաշնության արտակարգ և լիազոր դեսպան, ինչպես նաև Բանգկոկում եղել է Ասիայի և Խաղաղ օվկիանոսի տնտեսական և սոցիալական հանձնաժողովի մշտական ներկայացուցիչ։

## Դիվանագիտական աստիճան
* 2-րդ դասի արտակարգ և լիազոր դեսպանորդ (1994 թվականի հունիսի 20)
* 1-ին դասի արտակարգ և լիազոր դեսպանորդ (2003 թվականի սեպտեմբերի 20)
* Արտակարգ և լիազոր դեսպան (2007 թվականի նոյեմբերի 13)

## Ծանոթագրություններ

## Արտաքին հղումներ
* Посол знает, что делать

Կատեգորիա:Դիվանագետներ այբբենական կարգով
Կատեգորիա:Խորհրդային դիվանագետներ
Կատեգորիա:Մոսկվայի միջազգային հարաբերությունների պետական ինստիտուտի շրջանավարտներ
Կատեգորիա:Ռուս դիվանագետներ
120 Days

**120 Days**, նորվեգական երաժշտական նվագախումբ, որը ստեղծվել է 2001 թվականին։ Սկզբում այն կոչվել է The Beautiful People և գործել է Քրիսթիանսուն կոմունայում, ավելի ուշ մասնակիցները տեղափոխվել են Օսլո։ Խմբի անդամներն են Յունաս Դալը, Արնե Քվալվիկը, Հետիլ Օվենսենը և Օդնե Մեյսֆորդը։

Երկու մինի ալբոմ թողարկելով Public Demand լեյբլում՝ խումբը պայմանագիր է կնքել նորվեգական հայտնի Smalltown Supersound ինդի-լեյբլի հետ։ 2006 թվականի հոկտեմբերի 10-ին թողարկվեց 120 Days դեբյուտային համանուն ալբոմը, որը մի քանի դրական արձագանքներ ստացավ հյուսիսամերիկյան մամուլում։ Խումբը համերգային շրջագայությունն անցկացրել է ԱՄՆ-ում սկավառակի թողարկումից անմիջապես հետո։ Վերադառնալով Օսլո 2008 թվականին՝ երաժիշտները սկսեցին աշխատել հաջորդ ձայնասկավառակի համար։ 2012 թվականի մարտին խումբը թողարկեց երկրորդ ալբոմը՝ *120 Days II* անվանումով, որի պրոդյուսերը Հանս-Պետեր Լինդսթրյոմն էր։

Նույն թվականին 120 Days–ը դադարել է գոյություն ունենալ՝ սեպտեմբերի 8-ին Rockefeller Music Hall–ում անցկացնելով վերջին համերգը։

## Սկավառակագրություն
* *The Beautiful People* EP (2003)
* *Sedated Times* EP (2004)
* *120 Days* (2006)
* *120 Days II* (2012)

## Ծանոթագրություններ

Կատեգորիա:2001 հիմնադրված երաժշտական խմբեր
Կատեգորիա:Նորվեգական ռոք խմբեր
Սան Բերնարդո

**Սան Բերնարդո** (), քաղաք Չիլիում։ Համանուն կոմունայի և Մայպո նահանգի վարչական կենտրոնն է։ Քաղաքի բնակչությունը՝ 237 708 մարդ (2002 թվականի տվյալներով)։ Քաղաքը և կոմունան մտնում են Մայպո նահանգի և մայրաքաղաքային տարածաշրջանի կազմի մեջ։ Քաղաքը մտնում է Մեծ Սանտյագո քաղաքային ագլոմերացիայի կազմի մեջ։
thumb|280px|left|Սան Բեռնարդո
Կոմունայի տարածքը կազմում է 153,5 կմ², բնակչությունը՝ 301&nbsp;313 մարդ (2017 թվականի տվյալներով)։ Բնակչության խտությունը՝ 1962,89 մարդ/կմ²։

## Դիրք
Քաղաքը տեղակայված է Չիլիի մայրաքաղաք Սանտյագոից 15 կմ դեպի հարավ։
Կոմունան հյուսիսում սահմանակից է Սանտյագո գավառին, արևելքում՝ Պուենտե-Ալտո կոմունային, հարավ-արևելքում՝ Բուին կոմունային, արևմուտքում` Կալերա-դե-Տանգո, Տալագանտե, Իսլա-դե-Մաիպո կոմունաներին։

## Ժողովրդագրություն
Ըստ 2012 թվականի մարդահամարի ժամանակ Ազգային վիճակագրության ինստիտուտի հավաքած տվյալների՝ կոմունայի բնակչությունը կազմում է.

## Ամենակարևոր բնակավայրեր

## Ծանոթագրություններ

## Արտաքին հղումներ
* Պաշտոնական կայք 

Կատեգորիա:1821 թվականին հիմնադրված բնակավայրեր
Կատեգորիա:Չիլիի քաղաքներ
Սերգեյ Կոշկին

**Սերգեյ Կոշկին** (, ), ռուս դիվանագետ։

## Կենսագրություն
1977 թվականին ավարտել է ԽՍՀՄ արտաքին գործերի նախարարության Մոսկվայի միջազգային հարաբերությունների պետական ինստիտուտը, 1992 թվականին Ռուսաստանի Դաշնության արտաքին գործերի նախարարության ինֆորմատիկայի գիտա-հետազոտական կենտրոնի որակավորման բարձրացման կուրսերը և 2004, 2005 թվականին Ռուսաստանի Դաշնության արտաքին գործերի նախարարության դիվանագիտական ակադեմիայի որակավորման բարձրացման կուրսերը։ 1977 թվականից զբաղվում է դիվանագիտական գործունեությամբ։

* 1977-1981 թվականներ՝ Կոլումբիայի Հանրապետությունում եղել է ԽՍՀՄ դեսպանության վերահսկիչ ռեֆերնտ, ռեֆերենտ, ավագ ռեֆերենտ։
* 1981-1985 թվականներին եղել է ԽՍՀՄ արտաքին գործերի նախարարության լատինամերիկյան երկրորդ բաժանմունքի երկրորդ և երրորդ քարտուղար։
* 1985 թվականից մինչև 1990 թվականը Կոլումբիայում եղել է ԽՍՀՄ դեսպանության երրորդ, երկրորդ և առաջին քարտուղար։
* 1990 թվականից մինչև 1992 թվականը եղել է ԽՍՀՄ, իսկ հետո՝ Ռուսաստանի Դաշնության արտաքին գործերի նախարարության լատինամերիկյան երկրների վարչության առաջին քարտուղար։
* 1992 թվականից մինչև 1993 թվականը եղել է Ռուսաստանի Դաշնության արտաքին գործերի նախարարության Կենտրոնական և Հարավային Ամերիկայի դեպարտամենտի խորհրդական։
* 1993 թվականից մինչև 1998 թվականը Վենեսուելայում եղել է Ռուսաստանի Դաշնության դեսպանության խորհրդական-դեսպանորդ։
* 2002 թվականի հոկտեմբերից մինչև 2005 թվականի օգոստոսը եղել է Ռուսաստանի Դաշնության արտաքին գործերի նախարարության լատինամերիկյան դեպարտամենտի տնօրենի տեղակալ։
* 2005 թվականի օգոստոսից մինչև 2006 թվականի հունվարը եղել է Ռուսաստանի Դաշնության արտաքին գործերի նախարարության լատինամերիկյան դեպարտամենտի տնօրենի ժամանակավոր պաշտոնակատար։
* 2005 թվականի սեպտեմբերի 26-ից մինչև 2013 թվականի նոյեմբերը 5-ը Ուրուգվայում եղել է Ռուսաստանի Դաշնության արտակարգ և լիազոր դեսպան, ինչպես նաև եղել է Լատինամերիկյան ինտեգրացիայի ասոցիացիայի ներկայացուցիչների կոմիտեի դիտորդ։
* 2013 թվականի նոյեմբերի 5-ից մինչև 2016 թվականի օգոստոսի 17-ը եղել է Ռուսաստանի Դաշնության արտաքին գործերի նախարարության լատինամերիկյան դեպարտամենտի տնօրենի տեղակալ։
* 2016 թվականի օգոստոսի 17-ից Կոլումբիայում համարվում է Ռուսաստանի Դաշնության արտակարգ և լիազոր դեսպան։

## Անձնական կյանք
Ամուսնացած է, ունի չորս երեխա։

## Դիվանագիտական աստիճան
* 2-րդ դասի արտակարգ և լիազոր դեսպանորդ (1997 թվականի նոյեմբերի 7)
* 1-ին դասի արտակարգ և լիազոր դեսպանորդ (2008 թվականի փետրվարի 11)
* Արտակարգ և լիազոր դեսպան (2013 թվականի ապրիլի 23)

## Ծանոթագրություններ

## Արտաքին հղումներ
* Посол знает, что делать

Կատեգորիա:Դիվանագետներ այբբենական կարգով
Կատեգորիա:Խորհրդային դիվանագետներ
Կատեգորիա:Ռուս դիվանագետներ
Կատեգորիա:Մոսկվայի միջազգային հարաբերությունների պետական ինստիտուտի շրջանավարտներ
Դմիտրի Լյուբինսկի

**Դմիտրի Լյուբինսկի** (, ), ռուս դիվանագետ։

## Կենսագրություն
1989 թվականին ավարտել է ԽՍՀՄ արտաքին գործերի նախարարության Մոսկվայի միջազգային հարաբերությունների պետական ինստիտուտը։ 1989 թվականից զբաղվում է դիվանագիտական գործունեությամբ։ Տիրապետում է գերմաներենի և անգլերենի։

* 1992-1996 թվականներին եղել է Ռուսաստանի Դաշնության արտաքին գործերի նախարարի տեղակալի քարտուղարության օգնական, վարիչ։
* 1996-2000 թվականներին Գերմանիայի դաշնային հանրապետությունում եղել է Ռուսաստանի Դաշնության դեսպանության խորհրդական։
* 2000-2004 թվականներին եղել է Ռուսաստանի Դաշնության արտաքին գործերի նախարարության եվրոպական չորրորդ դեպարտամենտի տնօրենի տեղակալ։
* 2005-2008 թվականներին Ավստրիայի Հանրապետությունում եղել է Ռուսաստանի Դաշնության դեսպանության խորհրդական-դեսպանորդ։
* 2008-2010 թվականներին եղել է Ռուսաստանի Դաշնության արտաքին գործերի նախարարության երրորդ եվրոպական դեպարտամենտի տնօրենի տեղակալ։
* 2010 թվականի մարտի 22-ից մինչև 2015 թվականի օգոստոսի 10-ը եղել է Ռուսաստանի Դաշնության արտաքին գործերի նախարար երրրոդ եվրոպական դեպարտամենտի տնօրեն։
* 2015 թվականի օգոստոսի 15-ից Ավստրիայում համարվում է Ռուսաստանի Դաշնության արտակարգ և լիազոր դեսպան։

## Դիվանագիտական աստիճան
* 2-րդ դասի արտակարգ և լիազոր դեսպանորդ (2003 թվականի սեպտեմբերի 20)
* 1-ին դասի արտակարգ և լիազոր դեսպանորդ (2010 թվականի հոկտեմբերի 13)
* Արտակարգ և լիազոր դեսպան (2016 թվականի փետրվարի 10)

## Ծանոթագրություններ

## Արտաքին հղումներ
* Посол знает, что делать

Կատեգորիա:«Հայրենիքին մատուցած ծառայությունների համար» շքանշանի 2-րդ աստիճանի մեդալով պարգևատրվածներ
Կատեգորիա:Բարեկամության շքանշանի ասպետներ (Ռուսաստան)
Կատեգորիա:Դիվանագետներ այբբենական կարգով
Կատեգորիա:Խորհրդային դիվանագետներ
Կատեգորիա:Մոսկվայի միջազգային հարաբերությունների պետական ինստիտուտի շրջանավարտներ
Կատեգորիա:Ռուս դիվանագետներ
Ալբերտո Ֆեռնանդես

**Ալբերտո Անխել Ֆեռնանդես** (; ), արգենտինացի իրավաբան և քաղաքական գործիչ, 2019 թվականի նախագահական ընտրությունների հաղթող։ Նա ղեկավարել է երկրի կառավարությունը Նեստոր Կիրշներին կից և, մասամբ, Քրիստինե Ֆերնանդես դե Կիրչներին, պաշտոնը թողել է 2008 թվականի հուլիսի 23-ին։

## Կենսագրություն
Ֆերնանդեսը ծնվել է Բուենոս Այրեսում։ Սովորել է Բուենոս Այրեսի համալսարանի իրավաբանական ֆակուլտետում։ 24 տարեկանում բարձրագույն կրթություն է ստացել, իսկ հետագայում դարձել է հարազատ ուսումնական հաստատությունում քրեական իրավունքի ուսուցիչ։ Քաղաքական կյանքը նա սկսել է աշխատել ոչ ընտրովի պաշտոններում Բուենոս Այրեսի խորհրդում, պատգամավորների Ազգային պալատում և էկոնոմիկայի նախարարությունում։ Այդ ընթացքում նա մտերմացել է Բուենոս Այրեսի նախկին նահանգապետ Էդուարդո Դուալդեի հետ։

2000 թվականի հունիսի 7-ին պատգամավոր է ընտրվել Բուենոս Այրես քաղաքից, փոքրամասնության «Acción por la República» կուսակցությունից, որը գլխավորել է Դոմինգո Կավալյոն՝ էկոնոմիկայի նախարար Ֆերնանդո դե լա Ռուայի վարչակազմում։ Նա հրաժարվել է այդ վայրից՝ կառավարության ղեկավար նշանակվելուց հետո։ Այդ պաշտոնը նա պահպանել է մինչև 2008 թվականի հուլիսը։

2019 թվականի մայիսի 18-ին երկրի նախագահի պաշտոնում առաջադրվել է 2019 թվականի հոկտեմբերի 27-ի ընտրություններին (փոխնախագահի պաշտոնում առաջադրվել է նախկին նախագահ Քրիստինա Ֆերնանդես դե Կիրշները։ 2019 թվականի հոկտեմբերի 28-ին հայտարարվեց առաջին տուրում Ֆերնանդեսի հաղթանակի մասին։

## Ծանոթագրություններ

## Արտաքին հղումներ
* Jefatura de Gabinete de Ministros 

Կատեգորիա:Բուենոս Այրեսի համալսարանի շրջանավարտներ
Կատեգորիա:Արգենտինայի քաղաքական գործիչներ
Ալեգեյնի քոլեջ

**Ալեգեյնի քոլեջ**, ազատ արվեստների մասնավոր քոլեջ։ Հիմնադրվել է 1815 թվականին, գտնվում է Միդվիլլում (ԱՄՆ, Փենսիլվանիա նահանգ)։ Քոլեջում կա մոտ 2100 սովորող։

## Քոլեջի պատմություն
Ալգեյնի քոլեջը հիմնադրվել է 1815 թվականի ապրիլին՝ Հարվարդի համալսարանի Աստվածաբանական դպրոցի շրջանավարտ Սուրբ Հայր Թիմոթի Օլդենի կողմից։ Չնայած ներկայումս դա աշխարհիկ կրթական հաստատություն է, բայց սկսած 1833 թվականից, վարժարանի պատմությունը սերտորեն կապված է մեթոդիստական եկեղեցու պատմության հետ։

Չորս հոգուց բաղկացած առաջին դասարանը ուսումն սկսեց 1816 թվականի հուլիսի 4-ին՝ դեռևս ոչ սովորական համալսարանական շենքերում։ Հաջորդ վեց տարիների ընթացքում Օլդենը բավականաչափ միջոցներ է կուտակել, որպեսզի սկսի կամպուսի շինարարությունը։ Գրադարանի շենքը, որը կառուցվել է առաջինը, նախագծվել է անձամբ Օլդենի կողմից, այժմ այն իրենից ներկայացնում է վաղ ամերիկյան ճարտարապետության վառ նմուշ։ Գրադարանը ստեցել է Բենթլի հոլ անվանումն՝ ի պատիվ Ուիլյամ Բենթլիի, ով քոլեջին նվիրաբերել է գրքերի իր հսկայական հավաքածուն։ Արդեն 1824 թվականին քոլեջի գրադարանն այնքան ընդլայնվեց, որ Թոմաս Ջեֆերսոնն Օլդենին ուղղված իր նամակում միայն հույս է հայտնել, որ մի օր նրա հետ կհավասարվեն իր հիմնադրած Վիրջինիայի համալսարանի գրադարանային ֆոնդերը։ 1831 թվականին Թիմոթի Օլդենը ֆինանսական և կադրային խնդիրների պատճառով ստիպված էր լքել քոլեջի նախագահի պաշտոնը։

1870 թվականին Ալեգեյնի քոլեջը սկսեց աղջիկների ընդունելիություն։ Ըստ որոշ աղբյուրների, առաջին ուսանողուհին դարձավ Իդա Տերբելլը, որը հետագայում հայտնի դարձավ հետաքննական լրագրությամբ։

1905 թվականին կառուցվեց Օլդեն հոլը, որտեղ սկսվեց նոր դասընթացները։

## Կամպուս
Համալսարանական 36 հիմնական շենքերը տեղակայված են նրա 31 հեկտար կազմող տարածքի կենտրոնական մասում։ Բացի այդ, քոլեջի տարածքում կա հանգստյան գոտի (74 հա), ինչպես նաև արգելոցի մի հատված (115 հա)։

## Հայտնի շրջանավարտներ
*Ուիլիամ Մաք-Քինլի (1843 - 1901)՝ ԱՄՆ-ի 25-րդ նախագահը։
* Ռոբերտ Դուայեր (1939 - 1987)՝ քաղաքական գործիչ, Փենսիլվանիա նահանգի գանձապետ, որը սպանվել է մամուլի ասուլիսի ժամանակ։
* Թրենտ Ռեզնոր (1965 թվական)՝ «Nine Inch Nails» երաժշտական խմբի մենակատար

## Ծանոթագրություններ

## Գրականություն
* 

## Արտաքին հղումներ
* 

Կատեգորիա:ԱՄՆ-ի շենքեր և կառույցներ ըստ տեսակի ըստ նահանգի
Կատեգորիա:Կրթությունն ԱՄՆ-ում
Կատեգորիա:Կրթությունն ԱՄՆ-ում ըստ նահանգի
Հրաչիկ Սևոյան

**Հրաչիկ Եզեկիմի Սևոյան** (), բանաստեղծ, թարգմանիչ, գրականագետ, ՀԳՄ անդամ, տնտեսագետ, մանկավարժ։

## Կենսագրություն
Հրաչիկ Սևոյանը ծնվել է 1931 թվականի սեպտեմբերի 27-ին՝ Մարտունու շրջանի (Գեղարքունիքի մարզ) Վարդենիկ գյուղում։ 1950 թվականին ավարտել է գյուղի միջնակարգ դպրոցը, ապա՝ 1951 թվականին ընդունվել Երևանի ֆինանսական տեխնիկումը։ Նույն թվականին զորակոչվում է Խորհրդային բանակ։ Հրաչիկը զորացրվելուց հետո շարունակում է ուսումը և ավարտում տեխնիկումը։ 1954 թվականին ընդունվում է Երևանի պետական համալսարանի տնտեսագիտական ֆակուլտետը։

1959 թվականին որպես ավագ տնտեսագետ սկսում է աշխատել Հայաստանի Սովետական Սոցիալիստական Հանրապետության (ՀՍՍՀ) ֆինանսների նախարարությունում, այնուհետև որպես ֆինբաժնի, իսկ հետո էլ պլանբաժնի վարիչ՝ շինարարության նախարարությունում։

Ծանր հիվանդության պատճառով 1993 թվականին Հրաչիկ Սևոյանը մահանում է։ Նրա աճյունը տեղափոխվում է Երևանում։

## Մանկավարժական գործունեություն
1969 թվականից սկսվում է Հրաչիկ Սևոյանի մանկավարժական գործունեությունը։ Սկզբում դասավանդել է Երևանի ֆինանսական տեխնիկումում և զբաղեցրել հեռակա ուսուցման բաժնի վարիչի պաշտոնը։ Այդ ընթացքում ստանձնել է նաև «Հայաստանի ժողովրդական տնտեսություն» ամսագրի պատասխանատու քարտուղարի պաշտոնը։

1970-1975 թվականներին որպես քաղտնտեսության ամբիոնի դասախոս աշխատել է Երևանի գյուղատնտեսական ինստիտուտում և միաժամանակ քաղտնտեսություն է դասավանդել Երևանի ժողովրդական տնտեսության և գեղարվեստաթատերական ինստիտուտներում։ Հրաչիկը աշխատել է նաև Հայաստանի Սովետական Սոցիալիստական ՀանրապետոՀայաստանի Սովետական Սոցիալիստական Հանրապետության գիտությունների ակադեմիայի (ՀՍՍՀ ԳԱ) Տնտեսագիտության ինստիտուտում։

1978-1980 թվականներին աշխատել է Հայհրատպետկոմում, սկզբում որպես ավագ, ապա` առաջատար խմբագիր։ 1980 թվականից դարձել է «Սովետական գրող» հրատարակչության պլանավորման բաժնի վարիչ։

## Ընտանիք
1959 թվականին ավարտելով համալսարանը՝ ամուսնանում է։ Ունի երեք զավակ` մեկ որդի և երկու դուստր։

## Ստեղծագործություններ
Չնայած իր աշխատանքային ծանրաբեռնվածությանը, Հրաչիկ Սևոյանը թողել է հրաշալի գրական ժառանգություն։ Նրա բազմաթիվ ստեղծագործությունները՝ թարգմանությունները, Սայաթ-Նովայի կյանքին վերաբերող գրականագիտական աշխատությունը և նույնիսկ դիսերտացիայի թեման, որոնք լույս են տեսել տարբեր գրքերում, վկայում են, որ Հրաչիկ Սևոյանը կոչվում է բանաստեղծ։

* 
* 
* 
* 
* 
* 
* 
* 
* 
* 

## Թարգմանություններ

* Իմ Դաղստան.- Երևան։ Սովետական գրող, 1980.- 332 էջ.- Բովանդ-ից՝ Ստեղծագործությունների մի մասը։
* Խաղաղ Դոնի բանաստեղծները.- Երևան։ Սովետական գրող, 1983.- 138 էջ.- Բովանդ-ից՝ Ժակ Վ.; Խալուպսկի Ի.; Եֆրեմով Վ.:
* Ռեգիստան Հարոլդ։ Աստղերը ձյան մեջ.- Երևան։ Սովետական գրող, 1982.- 137 էջ.- Բովանդ-ից՝ Ստեղծագործությունների մեծ մասը։

## Ծանոթագրություններ

Կատեգորիա:1931 ծնունդներ
Կատեգորիա:1993 մահեր
Կատեգորիա:20-րդ դարի հայ բանաստեղծներ
Կատեգորիա:Հայ գրականագետներ
Կատեգորիա:Հայ թարգմանիչներ
Կատեգորիա:Հայ մանկավարժներ
Կատեգորիա:Հայ տնտեսագետներ
Կատեգորիա:Սեպտեմբերի 27 ծնունդներ
Կատեգորիա:Վարդենիկ գյուղում ծնվածներ